rejauldu/bengali-wikipedia huggingface dataset:
মুন্সিপুলিয়া মেট্রো স্টেশন হল লখনউ মেট্রোর একটি উত্তোলিত মেট্রো স্টেশন। স্টেশনটি রেড লাইনে অবস্থিত। এটি ২০১৯ সালের ৮ই মার্চ জনসাধারণের জন্য উন্মুক্ত করা হয়েছিল।   স্টেশন বিন্যাস  জিসড়ক স্তরপ্রস্থান/প্রবেশএল১মধ্যবর্তী তলাভাড়া নিয়ন্ত্রণ, স্টেশন এজেন্ট, মেট্রো কার্ড ভেন্ডিং মেশিন, ক্রসওভারএল২পার্শ্ব প্ল্যাটফর্ম নং- ১, বাম দিকে দরজা খোলা হবে উত্তরমুখীদিকে ← মুন্সী পুলিশদক্ষিণমুখী →দিকে  → সি সি এস বিমানবন্দর<small>পার্শ্ব প্ল্যাটফর্ম নং- ২, বাম দিকে দরজা খোলা হবেএল২  তথ্যসূত্র  বিষয়শ্রেণী:লখনউ মেট্রোর স্টেশন
থাম্ব|কাকলি ফার্নিচার নিয়ে একটি ইন্টারনেট মিম। কাকলী ফার্নিচার একটি বাংলাদেশী আসবাবপত্র নির্মাণ ও বিক্রয়ের প্রতিষ্ঠান। বাংলাদেশের গাজীপুরের মাওনা চৌরাস্তায় প্রতিষ্ঠানটি প্রধান বিক্রয়কেন্দ্র অবস্থিত। ২০২১ সালের মে মাসে কাকলী ফার্নিচারের একটি ভিডিও বিজ্ঞাপন ভাইরাল হয়। ভিডিওটি ইন্টারনেট মিমের উৎস হয়ে উঠে। মিমের কারণে কাকলী ফার্নিচার গণমাধ্যমের প্রতিবেদনে জনপ্রিয়তা অর্জন করে এবং তাদের পণ্যের বিক্রি বৃদ্ধি পায়।   বিজ্ঞাপন  কাকলী ফার্নিচার তাদের বিপণনের উদ্দেশ্যে "দামে কম মানে ভাল" স্লোগানটি ব্যবহার করে। দোকানের স্বত্বাধিকারী আবুল কাশেমের বড় ছেলে স্লোগানটি বেছে নেন এবং বিপণনের জন্য ভিডিও বিজ্ঞাপন তৈরি করেন। ভিডিও বিজ্ঞাপনটি দোকানের ফেসবুক পেজ থেকে পোস্ট করা হয়। বিজ্ঞাপনে দুটি বাচ্চা আছে। তারা মাঝে মাঝে দোকানের সোফার গদিতে লাফাচ্ছে। আর কখনো বা আরামে দোলনায় দুলছে। আর ভিডিওর শুরু থেকে শেষ পর্যন্ত একটা কণ্ঠস্বর বলছে যে, 'দামে কম মানে ভালো, কাকলী ফার্নিচার।' বিজ্ঞাপনের আরেকটি অংশে একজন পুরুষ ও নারীর মধ্যে কথোপকথন দেখানো হয়েছে। ক্লিপে এর আসবাবপত্র কতটা টেকসই, মান কতটা ভালো, এসব কথা বারবার বলে যাচ্ছেন মানুষটি।   মিম  বিজ্ঞাপনটি বাংলাদেশ ও পশ্চিমবঙ্গে জনপ্রিয় হয়ে ওঠে। ভিডিওটি ভাইরাল হওয়ার পরে নেটিজেনরা এটি নিয়ে মজার মিম তৈরি করতে শুরু করে। পশ্চিমবঙ্গের চলচ্চিত্র পরিচালক অনীক দত্ত বাঙ্গাল ভাষায় কাকলী ফার্নিচার নিয়ে মিম তৈরি করেন। রণবীর সিং, সানি লিওন, মিস্টার বিন, শাহরুখ খান, জনি সিন্স এবং বিভিন্ন ব্যক্তিকে নিয়ে মিম তৈরি করা হয়েছে যেখানে দেখানো হয়েছে তারা কাকলী ফার্নিচার ব্যবহার করে।   প্রভাব  বিভিন্ন ইন্টারনেট মিম ও ট্রলের কারণে কাকলী ফার্নিচার জনপ্রিয়তা বাড়ে। আনন্দবাজার পত্রিকা, বিবিসি বাংলা, হিন্দুস্তান টাইমস, ইন্ডিয়ান এক্সপ্রেস, এই সময়, জি নিউজ, জি ২৪ ঘণ্টা, নিউজ ১৮, সংবাদ প্রতিদিনসহ বাংলাদেশের কিছু গণমাধ্যমে কাকলি ফার্নিচার নিয়ে প্রতিবেদন প্রকাশ করে, ফলে এর পণ্য বিক্রি অন্তত ৩০% বৃদ্ধি পায় এবং বিভিন্ন ই-বাণিজ্য প্রতিষ্ঠান হতে পণ্য বিক্রির চুক্তি করার প্রস্তাব পায়।   তথ্যসূত্র   বিষয়শ্রেণী:ভাইরাল ভিডিও বিষয়শ্রেণী:২০২১-এ প্রবর্তিত ইন্টারনেট মিম বিষয়শ্রেণী:আসবাবপত্র নির্মাণকারী প্রতিষ্ঠান বিষয়শ্রেণী:বাংলাদেশে প্রবর্তিত ইন্টারনেট মিম
নয়নমনি ১৯৭৬ সালে মুক্তিপ্রাপ্ত একটি বাংলাদেশী চলচ্চিত্র। আমজাদ হোসেন রচিত নিরক্ষর স্বর্গে উপন্যাস অবলম্বনে ছবিটি পরিচালনা করেছেন তিনি নিজেই। এ কে এম জাহাঙ্গীর খান নিবেদিত এই ছবিটি আলমগীর পিকচার্স লিঃ এর ব্যানারে নির্মিত হয়। ছবিটির প্রধান প্রধান চরিত্রে অভিনয় করেছেন ফারুক ও ববিতা। এছাড়া অন্যান্য চরিত্রে অভিনয় করেছেন আনোয়ার হোসেন, সুলতানা জামান, রওশন জামিল, সৈয়দ হাসান ইমাম, আনোয়ারা, এটিএম শামসুজ্জামান, ও টেলি সামাদ। চলচ্চিত্রটি ২য় জাতীয় চলচ্চিত্র পুরস্কারে তিনটি বিভাগে এবং ৪র্থ বাচসাস পুরস্কার তিনটি বিভাগে পুরস্কার অর্জন করে।   কাহিনী সংক্ষেপ  নইমুদ্দির ঘরে ছেলে সন্তান জন্মানোর পর তার ঘরে আগুন লাগে। এতে করে গ্রামের মানুষ বলাবলি শুরু করে সেই সন্তান অলক্ষুণে। নইমুদ্দি তাই এমন সন্তানের মুখ দর্শন করতে চায় না ও আতুর ঘরে আগুন জ্বালিয়ে সব পুরিয়ে দিতে চায়। অবশেষে সে শান্ত হয়। ছেলের নাম রাখা হয় "নয়ন"। কিছু দিন পর তাকে পুলিশ ধরে নিয়ে যায়। মোড়লের হস্তক্ষেপে সে জেল থেকে বের হয়ে সন্তানসহ বউকে তালাক দেয়। বৃষ্টি ভেজা সন্ধ্যায় সে আশ্রয় নেয় গ্রামের এক গায়েনের বাড়িতে। সেই গায়েনের বাড়িতে বড় হতে থাকে নয়ন। শুরু হয় তার দুরন্তপনা। একদিন তার খেলার সাথী মনিকে গুলতি মারার অপরাধে তাকে গ্রাম ছেড়ে যেতে হয়। বেশ কিছু বছর পর গ্রামে ফিরে এসে দেখে গ্রামে মোড়লের অত্যাচারে সবাই অতিষ্ঠ। তাছাড়া মোড়ল জোর করে মনিকে বিয়ে করতে চায়। কিন্তু নয়নের জন্য মোড়ল তা পারে না। সে গোলাপ আলীসহ গ্রামের যুবকদের নিয়ে দল গঠন করে মোড়লকে উচিত শিক্ষা দেওয়ার জন্য।   শ্রেষ্ঠাংশে   ফারুক - নয়ন  ববিতা - মনি  আনোয়ার হোসেন - নইমুদ্দী  সুলতানা জামান - কুলসুম, নয়নের মা  আনোয়ারা - পদ্ম কাকী  এটিএম শামসুজ্জামান - মোড়ল  সৈয়দ হাসান ইমাম - বাউল  টেলি সামাদ - গোলাপ আলী  রওশন জামিল - নানী  আখতার হোসেন - নয়নের বড় চাচা  রীনা আকরাম - নয়নের বড় চাচী   সংগীত  নয়নমনি ছায়াছবির সংগীত পরিচালনা করেছেন সত্য সাহা। গীত রচনা করেছেন গাজী মাজহারুল আনোয়ার। গানে কণ্ঠ দিয়েছেন সাবিনা ইয়াসমিন, সৈয়দ আব্দুল হাদী, ফেরদৌসী রহমান, ইন্দ্রমোহন রাজবংশী, ও চিত্রা সুলতানা।   পুরস্কার  ২য় জাতীয় চলচ্চিত্র পুরস্কার  বিজয়ী: শ্রেষ্ঠ অভিনেত্রী - ববিতা  বিজয়ী: শ্রেষ্ঠ পার্শ্ব অভিনেত্রী - রওশন জামিল  বিজয়ী: শ্রেষ্ঠ চিত্রনাট্যকার - আমজাদ হোসেন ৪র্থ বাচসাস পুরস্কার  বিজয়ী: শ্রেষ্ঠ পুরুষ কণ্ঠশিল্পী - ইন্দ্রমোহন রাজবংশী ও সৈয়দ আব্দুল হাদী (গান - "কান্দিস কেনে মন")  বিজয়ী: শ্রেষ্ঠ নারী কণ্ঠশিল্পী - ফেরদৌসী রহমান (গান - "এতো সুন্দর হেরেম বাদশা")  বিজয়ী: শ্রেষ্ঠ সংলাপ - আমজাদ হোসেন   তথ্যসূত্র    বহিঃসংযোগ      বিষয়শ্রেণী:১৯৮৬-এর চলচ্চিত্র বিষয়শ্রেণী:১৯৮০-এর দশকের নাট্য চলচ্চিত্র বিষয়শ্রেণী:আমজাদ হোসেন পরিচালিত চলচ্চিত্র বিষয়শ্রেণী:আমজাদ হোসেনের চিত্রনাট্য বিষয়শ্রেণী:বাংলাদেশী চলচ্চিত্র বিষয়শ্রেণী:বাংলাদেশী উপন্যাস অবলম্বনে চলচ্চিত্র বিষয়শ্রেণী:বাংলাদেশী নাট্য চলচ্চিত্র বিষয়শ্রেণী:সত্য সাহা সুরারোপিত চলচ্চিত্র বিষয়শ্রেণী:১৯৭০-এর দশকের বাংলা ভাষার চলচ্চিত্র বিষয়শ্রেণী:১৯৭৬-এর চলচ্চিত্র বিষয়শ্রেণী:বাংলা ভাষার বাংলাদেশী চলচ্চিত্র
মানিকগঞ্জ-৪ আসন ছিল বাংলাদেশের জাতীয় সংসদের নির্বাচনী এলাকার একটি। এটি মানিকগঞ্জ জেলায় অবস্থিত জাতীয় সংসদের আসন ছিল।   সীমানা    ইতিহাস  মানিকগঞ্জ-৪ আসনটি ১৯৮৬ সালের তৃতীয় জাতীয় সংসদ নির্বাচনের সময় গঠিত হয়েছিল। ২০০৬ সালে আসনটি বিলুপ্ত হয়।   নির্বাচিত সাংসদ  নির্বাচনসদস্যদল১৯৮৬গোলাম সরোয়ার মিলনজাতীয় পার্টি (এরশাদ)১৯৮৮১৯৯১শামসুল ইসলাম খানবাংলাদেশ জাতীয়তাবাদী দলফেব্রুয়ারি ১৯৯৬জুন ১৯৯৬২০০১২০০৬ উপ নির্বাচনমঈনুল ইসলাম খানআসন বিলুপ্ত   নির্বাচন    তথ্যসূত্র    বহিঃসংযোগ    সেফোস "গণপ্রজাতন্ত্রী বাংলাদেশ"   বিষয়শ্রেণী:মানিকগঞ্জ জেলার জাতীয় সংসদীয় বিলুপ্ত আসন বিষয়শ্রেণী:১৯৮৪-এ বাংলাদেশে প্রতিষ্ঠিত বিষয়শ্রেণী:২০০৬-এ বিলুপ্ত বিষয়শ্রেণী:মানিকগঞ্জ জেলা
পাবনা মানসিক হাসপাতাল মানসিকভাবে প্রতিবন্ধী, অসুস্থ অথবা আহতকে ঔষধ ও শল্যচিকিৎসা এবং যথাযথ সেবাশুশ্রূষা প্রদানকারী প্রতিষ্ঠান। এটি বাংলাদেশের একমাত্র মানসিক হাসপাতাল। পাবনা মানসিক হাসপাতালে সরকার অনুমোদিত একটি জনকল্যাণ সংস্থা রয়েছে। রোগীরা সুস্থ হওয়ার পর তাদের নিজ বাড়িতে পৌঁছানোর খরচ এই সংস্থা বহন করে। জীবন রক্ষাকারী ঔষধপত্রও এই সংস্থা সরবরাহ করে থাকে। এছাড়াও হাসপাতালে থাকা অবস্থায় সক্ষম রোগীদের চাকুরি বা কাজের ব্যবস্থাও এই সংস্থাটিই করে।   ইতিহাস পাবনা শহর থেকে তিন কি: মি: দূরে হেমায়েতপুর ইউনিয়নে ১৯৫৭ সালে পাবনা শহরের শীতলাই জমিদার বাড়িতে তৎকালীন পাবনা জেলার সিভিল সার্জন ডাঃ মোহাম্মদ হোসেন গাঙ্গুলী এই হাসপাতালটি প্রতিষ্ঠা করেন।http://mentalhospital.pabna.gov.bd/bn/site/page/YcN0-এক-নজরে প্রতিষ্ঠার বছরেই হাসপাতালের কার্যক্রম শুরু হয়। প্রথম বছর হাসপাতালে মানসিক রোগী ভর্তি হয়েছিল ৮০ জন। পাবনা জেলা শহর থেকে প্রায় ৫ কিলোমিটার দূরে সদর উপজেলার হিমাইতপুর ইউনিয়নের হিমাইতপুর গ্রামে হাসপাতালের জন্য ১১১.২৫ একর জমি অধিগ্রহণ করে হাসপাতাল নির্মাণের কার্যক্রম শুরু হয়। নির্মাণ কাজ শেষ হয় ১৯৫৯ সালে এবং হাসপাতালটি স্থানান্তরিত হয় (তম্মধ্যে ৩০ একর জমি পাবনা মেডিকেল কলেজকে হস্তান্তর করা হয়েছে)। অধিগ্রহণ করা জমির সিংহভাগই ছিল পাবনার আধ্যাত্মিক সাধক ঠাকুর অনুকূল চন্দ্রের।https://www.rtvonline.com/country/110242/পাবনা-মানসিক-হাসপাতালের-যতো-কথা thumbnail|পাবনা মানসিক হাসপাতাল ভবন   অবকাঠামো  প্রাথমিক পর্যায়ে শয্যা সংখ্যা ছিল ৬০। পরে ১৯৬৬ সালে প্রথম দফায় শয্যা সংখ্যা বাড়িয়ে ১৫০ ও পরে ২০০টি করা হয়। ১৯৯৬ সালে শেষ দফায় ৫০০ শয্যায় উন্নীত করা হয় এই হাসপাতালটিকে। বর্তমানে হাসপাতালের মোট ১৯টি ওয়ার্ডের মধ্যে ৫টি নারী রোগীদের জন্য বরাদ্দ। আর বাকি ১৪ টি ওয়ার্ডে পুরুষ রোগী ভর্তি আছে। মোট শয্যার ৩৫০টি নন-পেয়িং (তম্মধ্যে ৭০ টি উন্নয়ন খাত) এবং ১৫০টি পেয়িং (তম্মধ্যে ৩০ টি উন্নয়ন খাত)। হাসপাতালের দ্বিতল ভবন, বহির্বিভাগ, প্রশাসনিক ভবন, ওষুধ সংরক্ষণ ভবন, মালামাল সংরক্ষণ ভবন, রান্নাঘর, ধোপাঘর, বিনোদন বিভাগ, সিনেমা হল, হস্তশিল্প ভবন, তাঁতশিল্প ভবন, কর্মকর্তা-কর্মচারীদের আবাসিক ভবন ও কটেজ মিলিয়ে মোট ৫৩টি ভবন রয়েছে।  সুবিধাদি রোগীদের কক্ষে গান শোনার জন্য প্রতিটি কক্ষে সাউন্ড সিস্টেমের ব্যবস্থা রয়েছে। রয়েছে টেলিভিশন দেখার সুবিধা। এ ছাড়া হাসপাতালের চারপাশ নজরদারিতে রাখার জন্য ১০৭টি ক্লোজড সার্কিট ক্যামেরা লাগানো হয়েছে। লোডশেডিংয়ের সময় হাসপাতাল যাতে অন্ধকারে না থাকে, সে জন্য ৪৮টি সোলার বাতি স্থাপন করা হয়েছে। প্রতিটি ওয়ার্ডে দুটি করে সোলার লাইট লাগানোর পরিকল্পনা রয়েছে। রোগীদের জন্য একটি লাইব্রেরি তৈরির কাজ শুরু করা হয়েছে। নারী রোগীদের সুন্দর অবকাশ কাটানোর জন্য একটি ছোট্ট পার্ক ও হ্যান্ডবল খেলার জন্য একটি কোর্ট রয়েছে। তা ছাড়া ইনডোর রোগীদের হাতের কাজ শেখানো হয়, নিয়মিত পত্রিকা পড়তে দেয়া হয়।  পরিচালনা বাংলাদেশ সরকারের সমাজকল্যাণ অধিদপ্তর থেকে এই সংস্থা বাৎসরিক অনুদান পায়। এছাড়া এটি দুগ্ধখামার, কৃষি খামারসহ কয়েকটি প্রকল্পও পরিচালনা করে। এসব কার্যক্রম থেকে অর্জিত অর্থ রোগীদের কল্যাণে ব্যবহূত হয়। বিভিন্ন বেসরকারি সংস্থা এবং ব্যক্তিগত ও ব্যবসায়িক প্রতিষ্ঠান থেকেও সংস্থাটি অনুদান পায়।  আরো দেখুন   হার্ডিঞ্জ ব্রিজ  পাবনা চিনি কল লিমিটেড  ঈশ্বরদী রপ্তানি প্রক্রিয়াকরণ অঞ্চল   তথ্যসূত্র   বিষয়শ্রেণী:পাবনা জেলা বিষয়শ্রেণী:বাংলাদেশের মানসিক হাসপাতাল বিষয়শ্রেণী:১৯৫৭-এ পূর্ব পাকিস্তানে প্রতিষ্ঠিত বিষয়শ্রেণী:১৯৫৭-এ প্রতিষ্ঠিত হাসপাতাল বিষয়শ্রেণী:বাংলাদেশের সরকারি হাসপাতাল
মাই ডার্লিং হচ্ছে একটি অসমাপ্ত বাংলাদেশী চলচ্চিত্র। চলচ্চিত্রটি রচনা ও পরিচালনা করেছেন মনতাজুর রহমান আকবর। মাহিন ফিল্মসের ব্যানারে প্রযোজনা করেছেন মনিরুজ্জামান। এতে কেন্দ্রীয় চরিত্রে অভিনয় করেছেন শাকিব খান ও অপু বিশ্বাস। এছাড়াও অমিত হাসান, প্রবীর মিত্র, রেহানা জলি, কাবিলা সহ অন্যান্যরা বিভিন্ন গুরুত্বপূর্ণ চরিত্রে অভিনয় করেছেন।  অভিনয়  শাকিব খান  অপু বিশ্বাস  অমিত হাসান  প্রবীর মিত্র  রেহানা জলি  কাবিলা   নির্মাণ  ২০১৩ সালের ১ সেপ্টেম্বর চলচ্চিত্রে কাজের জন্য চুক্তিবদ্ধ হন শাকিব খান ও অপু বিশ্বাস। ২০১৩ সালের ৬ ডিসেম্বর পুবাইলে শাকিব খানের জান্নাত হাউজে চলচ্চিত্রটির আনুষ্ঠানিক মহরত অনুষ্ঠিত হয়। ২০১৪ সালের ১ জানুয়ারি চলচ্চিত্র প্রধান চিত্রগ্রহণ অনুষ্ঠিত হয়। তারপর টানা পাঁচদিন চিত্রগ্রহণ করা হয়। ২০১৫ সালের শুরুর দিকে চলচ্চিত্রটির ৭০ শতাংশ কাজ শেষ হয়।  সমালোচনা দীর্ঘদিন ধরে চলচ্চিত্রটির প্রধান অভিনেতা শাকিব খান ও অপু বিশ্বাস শিডিউল না দেওয়ার কারণে আটকে যায় চলচ্চিত্রের কাজ। এবিষয়ে চলচ্চিত্রের প্রযোজক মনিরুজ্জামান চলচ্চিত্রসংশ্লিষ্ট তিনটি সমিতি বরাবর অভিযোগ পাঠান। ২০১৮ সালের ২০ মার্চ আলাদা আলাদাভাবে বাংলাদেশ চলচ্চিত্র প্রযোজক সমিতি, পরিচালক সমিতি ও শিল্পী সমিতি বরাবর শাকিব খান ও অপু বিশ্বাসের বিরুদ্ধে চিঠি পাঠান প্রযোজক মনিরুজ্জামান। চিঠিতে প্রযোজক মনিরুজ্জামান উল্লেখ করেছেন, ২০১৩ সালের ১ সেপ্টেম্বর মাই ডার্লিং ছবিতে কাজের জন্য চুক্তিবদ্ধ হন শাকিব ও অপু। এই ছবি প্রযোজনা করেছে মনিরুজ্জামানের প্রতিষ্ঠান ‘ড্রাগন এন্টারটেইনমেন্ট’। মনতাজুর রহমান আকবরের পরিচালনায় ছবির শুটিং শুরু হয় ২০১৪ সালের ১ জানুয়ারি। ২০১৫ শুরুর দিকে ছবির ৭০ ভাগ কাজ শেষও হয়। এরপরই ছবিটির শুটিং আটকে যায়। অভিযোগে প্রযোজক লিখেছেন, ছবির শুটিং সম্পন্ন না হওয়ায় চরম আর্থিক ও সামাজিক ক্ষতির সম্মুখীন হয়েছেন তিনি।  তথ্যসূত্র   বহিঃসংযোগ       বিষয়শ্রেণী:বাংলাদেশী চলচ্চিত্র বিষয়শ্রেণী:বাংলা ভাষার চলচ্চিত্র বিষয়শ্রেণী:মনতাজুর রহমান আকবর পরিচালিত চলচ্চিত্র বিষয়শ্রেণী:অসমাপ্ত চলচ্চিত্র
থাম্ব|ক্রিস্টিনা আনা কাকপুরা ক্রিস্টিনা আনা কাকপুরা ফেডারেশন ফর উইমেন অ্যান্ড ফ্যামিলি প্ল্যানিংয়ের নির্বাহী পরিচালক, যৌন অধিকার উদ্যোগের একজন সদস্য, ইউরোপীয় সোসাইটি ফর কনট্রাসেপশন অ্যান্ড রিপ্রোডাক্টিভ রাইটস এবং পোলিশ উইমেন কংগ্রেসের প্রোগ্রাম কাউন্সিল।   জীবনী  কাকপুরা পোল্যান্ডের ওয়ারশ বিশ্ববিদ্যালয় থেকে স্নাতক হয়েছেন এবং পোলিশ ইনস্টিটিউট অফ ইন্টারন্যাশনাল অ্যাফেয়ার্স থেকে স্নাতকোত্তর করেছেন। তিনি পোল্যান্ডে যৌন ও প্রজনন অধিকার রক্ষার পক্ষে বক্তব্য রাখেন এবং পোলিশ পররাষ্ট্র মন্ত্রণালয়ে বেশ কয়েক বছর কাজ করেছেন। তিনি ফেডারেশন ফর উইমেন অ্যান্ড ফ্যামিলি প্ল্যানিং-এর পরিচালক এবং এইসঙ্গে এএসটিআরএ (যৌন এবং প্রজনন স্বাস্থ্য এবং অধিকারের জন্য মধ্য ও পূর্ব ইউরোপীয় মহিলা নেটওয়ার্ক) এর নির্বাহী পরিচালক। এএসটিআরএ নেটওয়ার্কটি ১৯৯৯ সালে প্রতিষ্ঠিত হয়েছিল এবং ১৭টি দেশে এদের ২৮টি সদস্য সংস্থা রয়েছে।  তিনি ২০ বছরেরও বেশি সময় ধরে প্রজনন স্বাস্থ্য এবং অধিকারের ক্ষেত্রে সক্রিয় রয়েছেন। কাকপুরা মধ্য ও পূর্ব ইউরোপে যৌন ও প্রজনন স্বাস্থ্য এবং অধিকারের উপর অনেক প্রকাশনায় লিখেছেন। এএসটিআরএ এর অংশ হিসাবে, তিনি এফইএমএম কমিটির অনুরোধে 'যৌন এবং প্রজনন স্বাস্থ্য অধিকার এবং কর্তব্যবোধে চালিত আপত্তির প্রভাব'-এর উপর একটি প্রতিবেদনে লেখায় সহায়তা করেছেন।   সক্রিয়তা  ফেডারেশন ফর উইমেন অ্যান্ড ফ্যামিলি প্ল্যানিংয়ের সাথে তাঁর কাজের অংশ হিসেবে, কাকপুরা পোলিশ উইমেনস স্ট্রাইক আয়োজনে জড়িত ছিলেন, যা ব্ল্যাক মানডে নামে পরিচিত। ওয়ারশ-এর রাস্তায় ৯০,০০০ মানুষ জড়ো হয়েছিল। আর্জেন্ট অ্যাকশন ফান্ডের মতামত অনুসারে এই ঘটনা আন্তর্জাতিক সম্প্রদায়ের জন্য সতর্কবাণী। এটি জাতিসংঘের মানবাধিকার বিশেষজ্ঞ, কাউন্সিল অফ ইউরোপ কমিশনার ফর হিউম্যান রাইটস এবং ২০০টি এনজিওর হস্তক্ষেপের আহ্বান।  পোল্যান্ডে গর্ভপাত বন্ধ করার উদ্যোগের দ্বারা প্রস্তাবিত গর্ভপাতের ওপর সম্পূর্ণ নিষেধাজ্ঞার  বিলের প্রভাবের বিরুদ্ধে সচেতনতা বাড়াতে তিনি একটি প্রচারণার আয়োজন করেন। প্রচারণার মধ্যে ছিল রাস্তায়, দোকানে, অফিসে এবং স্কুলে মহিলাদের জন্য প্রচারপত্র বিতরণ এবং বিলের বিরুদ্ধে রাস্তায় বিতর্ক ও বিক্ষোভে অংশগ্রহণের জন্য মহিলাদের সংগঠিত করা। তিনি রাজনীতিবিদদের কাছ থেকে সংহতি ও সমর্থনের আহ্বান জানিয়ে প্রকাশ্যে বক্তৃতা করেছিলেন; স্ত্রীরোগ বিশেষজ্ঞদের কাছে এই অভিযানে সহায়তা করার জন্য আবেদন করেছিলেন। তিনি একটি সাক্ষাৎকারে বলেছিলেন 'মনে হয় যেন আমি একটি সন্মোহের মধ্যে ছিলাম: হাজার হাজার ব্যক্তিগত কথোপকথন; কয়েক ডজন বিতর্ক, বিক্ষোভ, মিছিল; শত শত ফোন কল, ইমেইল। আমি জানতাম যে আমাকে চালিয়ে যাওয়ার শক্তি খুঁজে বের করতে হবে। আমি যখন ক্লান্ত হয়ে পড়তাম, তখন আমি আমার ড্রয়ার খুলে সেভ উইমেন ইনিশিয়েটিভের অধীনে শত শত পোলিশের স্বাক্ষর দেখতাম  – এটি মনে করিয়ে দিত যে এই সমস্ত লোকেরা আমাকে এবং আমার সংস্থাকে বিশ্বাস করেছে।  আর্জেন্ট অ্যাকশন ফান্ড তাঁর কাজকে সমর্থন করেছিল।  তাঁর বেশিরভাগ কাজ পোলিশ ডাক্তারদের "কর্তব্যবোধে আপত্তি" র সঙ্গে সংশ্লিষ্ট সমস্যাগুলিকে সবার দৃষ্টিগোচর করে।  সমস্যাগুলি পোল্যান্ডে গর্ভপাত পরিষেবা অধিগত করার ক্ষেত্রে মহিলাদের ক্ষমতার উপর নেতিবাচক প্রভাব ফেলে। ফেডারেশন ফর উইমেন অ্যান্ড ফ্যামিলি প্ল্যানিং সংস্থা হাসপাতালের পদ্ধতি এবং গর্ভপাত করতে চাওয়া নারীদের অভিজ্ঞতা পর্যবেক্ষণ করে এবং তাদের জন্য একটি হেল্পলাইন বজায় রাখে।   তথ্যসূত্র   বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:জীবিত ব্যক্তি বিষয়শ্রেণী:পোলীয় নারী অধিকার কর্মী বিষয়শ্রেণী:২০শ শতাব্দীর পোলীয় নারী বিষয়শ্রেণী:২১শ শতাব্দীর পোলীয় নারী
ঠাকুরগাঁও জেলা বাংলাদেশের উত্তর-পশ্চিমাঞ্চলের রংপুর বিভাগের একটি প্রশাসনিক অঞ্চল। এটি দেশের সর্বউত্তরের জেলা শহর। ঠাকুরগাঁও সদর,  পীরগঞ্জ, বালিয়াডাঙ্গী, রানীশংকৈল ও  হরিপুর - এই পাঁচটি উপজেলার সমন্বয়ে গঠিত ঠাকুরগাঁও জেলায় মোট ৪১৯টি উচ্চ বিদ্যালয় রয়েছে।এক নজরে ঠাকুরগাঁও এটি ঠাকুরগাঁও জেলার উপজেলা ভিত্তিক বিদ্যালয়সমূহের একটি সাধারণ তালিকা।   শিক্ষার হার  জনশুমারি ও গৃহগণনা-২০২২ অনুসারে এ জেলার শিক্ষার হার ৭৪.৩৮%।  ঠাকুরগাঁও সদর উপজেলার বিদ্যালয়সমূহের তালিকা  স্কুলের নাম  অবস্থান স্থাপিত মন্তব্য ঠাকুরগাঁও সরকারি বালক উচ্চ বিদ্যালয়  বঙ্গবন্ধু সড়ক, ঠাকুরগাঁও পৌরসভা  ১৯০৪  ১৮৭৫ সালে মাইনর স্কুল হিসাবে প্রতিষ্ঠিত; জেলার সবচেয়ে পুরাতন শিক্ষা প্রতিষ্ঠান ঠাকুরগাঁও সরকারি বালিকা উচ্চ বিদ্যালয়  কালীবাড়ি, ঠাকুরগাঁও পৌরসভা  ১৯৫৭  ১৯৬৮ সালে জাতীয়করণকৃত ভেলাজান উচ্চ বিদ্যালয়  ভেলাজান, চিলারং ইউনিয়ন  ১৯৯২ দেহন উচ্চ বিদ্যালয় দেহন,রায়পুর১৯৯৩ভাউলারহাট উচ্চ বিদ্যালয় ভাউলারহাট, রায়পুর ১৯৬৩  পীরগঞ্জ উপজেলার বিদ্যালয়সমূহের তালিকা  স্কুলের নাম  অবস্থান স্থাপিত মন্তব্যপীরগঞ্জ পাইলট উচ্চ বিদ্যালয়  পীরগঞ্জ টু রাণীশংকৈল রোড পশ্চিম চৌরাস্তা পূর্ব পাশ্বে  ১৯০৭পীরগঞ্জ বণিক সরকারি বালিকা উচ্চ বিদ্যালয়   জগথা রেলস্টেশন রোড ১৯৭৩ ১৯৭৩ সালে স্থাপিত সরকারি স্কুল    বালিয়াডাঙ্গী উপজেলার বিদ্যালয়সমূহের তালিকা   স্কুলের নাম  অবস্থান স্থাপিত মন্তব্য ধুলাভিটা সরকারি প্রাথমিক বিদ্যালয়   ১৯৭৪ দক্ষিণ মনোভিটা সরকারি প্রাথমিক বিদ্যালয়     রাণীশংকৈল উপজেলার বিদ্যালয়সমূহের তালিকা  স্কুলের নাম  অবস্থান স্থাপিত মন্তব্য রাণীশংকৈল সরকারি বালিকা উচ্চ বিদ্যালয়    রাণীশংকৈল পাইলট উচ্চ বিদ্যালয়    নেকমরদ আলিমুদ্দিন সরকারি উচ্চ বিদ্যালয়  নেকমরদ  ১৯৩৯   হরিপুর উপজেলার বিদ্যালয়সমূহের তালিকা  স্কুলের নাম  অবস্থান স্থাপিত মন্তব্য রণহাট্টা চৌরঙ্গী উচ্চ বিদ্যালয়  চৌরঙ্গী  ১৯৭৩  হরিপুর পাইলট উচ্চ বিদ্যালয়  হরিপুর  ১৯৩৬  হরিপুর দ্বি-মুখী বালিকা উচ্চ বিদ্যালয়  হরিপুর  ১৯৮৩ বেলুয়া উচ্চ বিদ্যালয় হরিপুর ১৯৯৪প্রতিষ্ঠানটি সূচনালগ্ন থেকে সুনামের সাথে আজ অব্দি পরিচালিত হয়ে আসছে।   তথ্যসূত্র   বহিঃসংযোগ   বিষয়শ্রেণী:ঠাকুরগাঁও জেলা বিষয়শ্রেণী:জেলা অনুযায়ী বাংলাদেশের শিক্ষাপ্রতিষ্ঠানের তালিকা
দুর্গাচরণ রক্ষিত (; ২৯ সেপ্টেম্বর ১৮৪১ – ২৭ আগস্ট ১৮৯৮) সর্বোচ্চ ফরাসি পুরস্কার — 'লেজিয়ঁ দনার'  এ ভূষিত প্রথম ভারতীয় উদ্যোগপতি।সুবোধচন্দ্র সেনগুপ্ত  ও অঞ্জলি বসু সম্পাদিত, সংসদ বাঙালি চরিতাভিধান, প্রথম  খণ্ড, সাহিত্য সংসদ, কলকাতা, আগস্ট   ২০১৬, পৃষ্ঠা ২৯২,   সংক্ষিপ্ত জীবনী দুর্গাচরণ রক্ষিতের জন্ম চন্দননগরের লালবাগানে এক তন্তুবায়কুলে। পিতা নাম গোবিন্দচন্দ্র রক্ষিত। ১৮৫১ খ্রিস্টাব্দে ১০ বৎসর বয়সেই পিতৃহীন হন। মায়ের তত্ত্বাবধানে বেশি পড়াশোনা করতে পারেন নি। সুতরাং মাত্র ১৪ বৎসর বয়সে পিতার কর্মস্থল 'ক্যামা ল্যামারু অ্যান্ড কোম্পানি'( Cama Lamuro and Co.) নামক এক ফরাসি বাণিজ্য-প্রতিষ্ঠানে সহকারী কোষাধ্যক্ষ হিসাবে কাজ করতে থাকেন। এখানে তিনি রপ্তানি-আমদানি ব্যবসা শেখেন এবং পরবর্তীকালে চাকুরি ছেড়ে স্বাধীনভাবে ব্যবসা শুরু করেন। অল্পদিনের মধ্যেই প্রতিষ্ঠা লাভ করেন। অবশ্য এর পিছনে ছিল তার উত্তমরূপে ইংরাজী, ফরাসি ভাষা ও গণিত শিক্ষা আর কঠোর পরিশ্রম। এজন্য তিনি প্রতিদিন কলকাতা হতে চন্দননগর লক্ষ্মীগঞ্জের ঘাট হয়ে নৌকা যোগে যাতায়াত করতেন। চন্দননগর ও কলকাতা থেকে বিদেশে রপ্তানি হত  চাল, ডাল, চা, তিল, সরষে, পোস্তদানা, তিসি ও আফিম, তসরের থান ও কাটা কাপড়৷ আর আমদানি করতেন হোয়াইট লেড্, জিঙ্ক হোয়াইট, কুইনাইন, ফরাসি মদ৷ সারা ভারত জুড়ে পাইকারি ক্রেতা ছিল দুর্গাচরণের ব্যবসার৷ কানপুর থেকে মুসৌরি৷ চট্টগ্রাম থেকে আগ্রা৷ কলকাতায় তার কেনা ২৯ কাঠা (চৌরঙ্গীর) জমি, কলুটোলার পাঁচতলা বাড়ি ও আরও অনেক সম্পত্তি তার অসীম কৃতিত্বের সাক্ষ্য বহন করছে৷ চন্দননগর স্ট্র্যান্ডের উপর জোড়া-ঘাট,গঙ্গার উপর জেটি তারই টাকায় তৈরি হয়৷ সেবাপরায়ণতায় দুর্গাচরণ ছিলেন সকলের অনুসরণীয়৷ চন্দননগরের সবরকমের জনহিতকর প্রতিষ্ঠানের সঙ্গে ঘনিষ্ঠ যোগ ছিল। তিনি প্রথম দাতব্য আয়ুর্বেদীয় চিকিৎসালয় স্থাপন করেন। দারিদ্র্যের জন্য নিজে উচ্চশিক্ষা লাভে বঞ্চিত হলেও তার শিক্ষক গোপালচন্দ্র দাসের সাহায্যে 'একল দুর্গা'(Ecole Durga) নামে ছেলেদের জন্য বিদ্যালয়ের সূচনা করেন। যেটি বর্তমানে দুর্গাচরণ রক্ষিত বিদ্যালয় নামে পরিচিত। ১৮৭২ খ্রিস্টাব্দে চন্দননগর 'লোকাল কাউন্সিলে'র সভ্য হন এবং ১৮৭৯–৯৫ খ্রিস্টাব্দ পর্যন্ত তিনি তার সভাপতি পদে থেকে ফরাসি শাসকগোষ্ঠীকে পরামর্শ দান করেন।  সম্মাননা ১৮৮৩ খ্রিস্টাব্দে অবৈতনিক জজ ও ম্যাজিসেট্রট হন। তার বিদ্যানুরাগের জন্য প্যারিসের ফরাসি সাহিত্য পরিষদ তাঁকে সম্মানিত সভ্যপদ (Officer de Academie) অর্পণ করে পদক পাঠান। তার জনহিতকর মহান কাজ ও ফরাসি সরকারের প্রতি সুসম্পর্কের স্বীকৃতি স্বরূপ তিনিই প্রথম চন্দননগরবাসী ভারতীয় যিনি ১৮৮৯ খ্রিস্টাব্দে কম্বোজ ফরাসি সমাজ কর্তৃক Chevalier de ordere Royale du Cambodge উপাধিতে ভূষিত হন এবং  ফরাসি সরকার ১৮৯৬ খ্রিস্টাব্দের ৬ ই জুন বহুসম্মানাস্পদ লেজিয়ঁ দনার (Chevalier-la-legion d'houneur) দ্বারা সম্মানিত হন।  মৃত্যু দুর্গাচরণ রক্ষিত মাত্র ৫৬ বৎসর বয়সে ১৮৯৬ খ্রিস্টাব্দের ২৭ শে আগস্ট বসন্তরোগের কারণে পরলোক গমন করেন।  ফরাসি সরকার তার পারলৌকিক ক্রিয়াতেও রাজকীয় সম্মান প্রদর্শন করে।   তথ্যসূত্র   বিষয়শ্রেণী:বাঙালি ব্যবসায়ী বিষয়শ্রেণী:১৮৪১-এ জন্ম বিষয়শ্রেণী:১৮৯৮-এ মৃত্যু বিষয়শ্রেণী:বাঙালি সমাজসেবক বিষয়শ্রেণী:হুগলি জেলার ব্যক্তি
প্রশাসক Ashiq Shawon কর্তৃক অপসারণ।_কায়সার আহমাদ (আলাপ) ০০:১৭, ৯ জুলাই ২০১৬ (ইউটিসি)  নডী খান  – (অপসারণের প্রস্তাবনা দেখুনলগ দেখুন) () এই ব্যক্তি কেন উল্লেখযোগ্য তা পরিষ্কার নয়। ইউটিউওবে ভিডিও ৫ লাখবার দেখা হয়েছে বলে উইকিতে উল্লেখযোগ্য তাঁর কোন ভিত্তি পাচ্ছি না। আফতাব (আলাপ) ১৪:১১, ১ জুলাই ২০১৬ (ইউটিসি)   উল্লেখযোগ্যতা প্রতিষ্ঠিত নয়। অপসারনের পক্ষে। — মাসুম ইবনে মুসা  কথোপকথন ১৫:৪০, ১ জুলাই ২০১৬ (ইউটিসি)  । উইকিপিডিয়া:উল্লেখযোগ্যতা (সঙ্গীত) মাণদণ্ড অনুযায়ী নিবন্ধের উল্লেখযোগ্যতা প্রতিষ্ঠিত নয়।    ~ মহীন   (আলাপ) ১৭:০৩, ১ জুলাই ২০১৬ (ইউটিসি)  আমি কি বলব ঠিক বুঝতে পারছি না। নিবন্ধটিতে উক্ত ব্যক্তির সম্বন্ধে তার ভিডিও ৫ লাখবার দেখা হয়েছে বলেই লেখা হয়নি, তার বয়সে চাইতেও সে বেশী অভিজ্ঞা ও খ্যাতি অর্জন করেছে; দ্য টাইমস অব ইন্ডিয়া'র মত পত্রিকাতেও তাকে নিয়ে আর্টিকেল লেখা হয়েছে (এখানে লিংক দিলাম)। এছাড়াও আরও বিভিন্ন সাইটেও তার সম্বন্ধে আর্টিকেল আছে। আসলে একই নিবন্ধ যদি ইংরেজি উইকিতেও থাকতো" অপসরণের প্রশ্নই আসতো না যেমন:- কৌটিল্য পণ্ডিত নিবন্ধটি। আমি কিছু বুঝাতে পারলাম কি না আমিও বুঝলাম না। ধন্যবাদ!!  পরমাণু   আলাপ ১৮:০৯, ১ জুলাই ২০১৬ (ইউটিসি)  পাতাটি এখনও অপসরণ কারা হয়নি; উচিতও নয়। নডী খানের শুধু ইউটিউব হিটই নেই, তাকে নিয়ে অনেক লাইভ শো, রেডিও অনুষ্ঠান সহ যো যো হানী সিঙের মত গায়কের সাথেও সে অনুষ্ঠান করেছে। পাতাটি আমার তৈরি বলেই হয়ত আমি বাঁচানোর চেষ্টা করছি!! কিন্তু তার পরও নিবন্ধটি অপসারিত হলে সেটা আমার দুর্ভাগ্যই!।পরমাণু   আলাপ ১৭:৩২, ২ জুলাই ২০১৬ (ইউটিসি)
রাজা আল গুরগ হচ্ছেন দুবাই, সংযুক্ত আরব আমিরাত-এ বসবাসকারী একজন ব্যবসায়ী নারী। তিনি ঈসা সালেহ আল গুরগ গ্রুপের ব্যবস্থাপনা পরিচালক এবং দুবাই চেম্বার অফ কমার্স অ্যান্ড ইন্ডাস্ট্রি এর বোর্ড সদস্য। গালফ বিসনেস ম্যাগাজিনের সংকলিত ১০০ সর্বাধিক প্রভাবশালী আরব ব্যক্তির তালিকায় ২০১৮-এ রাজা ঈসা সালেহ আল গুরগকে ২৮ তম স্থানে স্থান দেওয়া হয়েছে। ফোর্বস মিডিল ইস্টের ২০১৭ র্যাংকিংয়ে তিনি সবচেয়ে প্রভাবশালী আমিরাতি নারী ব্যবসায়ী এবং ২০১৭ সালের ফোর্বস মিডিল ইস্টের আরব বিশ্বের ১০০ সর্বাধিক প্রভাবশালী নারী ব্যবসায়ীর তালিকায় তিনি ৩য় অন্যতম প্রভাবশালী ব্যবসায়ী। ২০১৭-এ ফোর্বসের 'বিশ্বের সবচেয়ে প্রভাবশালী ১০০ নারী' তালিকায় তিনি ৯০তম অবস্থানে ছিলেন।  ইতিবৃত্ত রাজা আল গুরগ ১৯৭৭ সালে ইংরেজি সাহিত্যে ডিগ্রী নিয়ে কুয়েত বিশ্ববিদ্যালয় থেকে স্নাতক হন এবং ১৯৭৮ থেকে ১৯৮৯ সাল পর্যন্ত জাবেল মাধ্যমিক বালিকা বিদ্যালয়ের প্রধান শিক্ষিকার দায়িত্ব পালন করেন।http://www.aiwfonline.com/Files/CommemorativeConference/Dec%202007%20Dubai%20Conference%20Programme.pdf ১৯৮৯ সালে আল গুরগ ঈসা সালেহ আল গুরগ গ্রুপের পরিচালনা পর্ষদে সাথে যোগ দেন এবং বর্তমানে তিনি গ্রুপের ব্যবস্থাপনা পরিচালক।  সেপ্টেম্বর ২০০৩-এ, আল গুরগ, শেখা লুবনা আল-কাশিমি সহ, দুবাই ব্যবসায়ী প্রতিনিধিদলকে ইউএস- আরব অর্থনৈতিক ফোরামে নেতৃত্ব দেন।  অন্যান্য অবস্থান ঈসা সালেহ আল গুরগ গ্রুপের ব্যবস্থাপনা পরিচালক ছাড়াও আল গুরগ অন্যান্য বেশ কয়েকটি সংস্থা এবং প্রতিষ্ঠানের সঙ্গে যুক্ত রয়েছেন। তিনি দুবাই বিজনেস উইমেন কাউন্সিল এর সভাপতি; দুবাই হেলথকেয়ার সিটি অথরিটি-এর পরিচালনা পর্ষদের ভাইস চেয়ারম্যান;   দুবাই চেম্বার অব কমার্স এন্ড ইন্ডাস্ট্রি (ডিসিসিআই) ও দুবাই মহিলা সমিতির বোর্ড সদস্য। এইচএসবিসি ব্যাংক মিডিল ইস্ট লিমিটেডের বোর্ডের প্রথম আমিরাতি মহিলা রাজা আল গুরগ এবং কোটস ব্যাংকের উপদেষ্টা পর্ষদেও রয়েছেন, মোহাম্মদ বিন রশিদ আল মকতুম গ্লোবাল ইনিশিয়েটিভস - মধ্য প্রাচ্যের বৃহত্তম উন্নয়ন ও সম্প্রদায় ফাউন্ডেশনগুলোর মধ্যে একটি, রাজা আল গুরগ এটির ট্রাস্টি বোর্ডে রয়েছেন।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:কুয়েত বিশ্ববিদ্যালয়ের প্রাক্তন শিক্ষার্থী
ব্লো-ব্জাং-ব্ক্রা-শিস () (১৭৩৯-১৮০১) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্গা'-ল্দান বৌদ্ধবিহারের চৌষট্টিতম দ্গা'-ল্দান-খ্রি-পা বা প্রধান ছিলেন।   সংক্ষিপ্ত জীবনী  ব্লো-ব্জাং-ব্ক্রা-শিস ১৭৩৯ খ্রিষ্টাব্দে তিব্বতের খাম্স অঞ্চলে ত্রে-হোর () নামক স্থানে জন্মগ্রহণ করেন। তার পিতার নাম ছিল পে-মা-ত্শে-রিং () এবং মাতার বাম ছিল বু-মো-ম্ছোগ ()। আট বছর বয়সে তিনি দার-র্গ্যাস () বৌদ্ধবিহারে শিক্ষালাভের উদ্দেশ্যে ভর্তি হন। এই সময় ব্লো-ব্জাং-র্তেন-'ব্রেল () নামক লামা তাকে শিক্ষার্থীর শপথ প্রদান করেন। কুড়ি বছর বয়সে তিনি লাসা যাত্রা করে সে-রা বৌদ্ধবিহার বিশ্ববিদ্যালয়ে ভর্তি হন। পঁচিশ বছর বয়স হলে ষষ্ঠ পাঞ্চেন লামা তাকে ভিক্ষুর শপথ প্রদান ও পরবর্তীকালে যমান্তক, চক্রসম্বর ও গুহ্যসমাজতন্ত্র সম্বধে শিক্ষা প্রদান করেন। তেত্রিশ বছর বয়সে তিনি গ্যুমে তন্ত্র মহাবিদ্যালয়ে ভর্তি হন। সাতচল্লিশ বছর বয়সে তিনি এই মহাবিদ্যালয়ের প্রধান পদে ও উনপঞ্চাশ বছর বয়সে দ্গা'-ল্দান বৌদ্ধবিহারের ব্যাং-র্ত্সে () মহাবিদ্যালয়ের প্রধানের পদে অধিষ্ঠিত হন। ১৭৯৪ খ্রিষ্টাব্দে তিনি দ্গা'-ল্দান বৌদ্ধবিহারের চৌষট্টিতম প্রধানের দায়িত্ব লাভ করেন এবং সাত বছর এই পদে থাকেন। এই সময় তিনি এই বিহারের প্রভূত সংস্কার সাধন করেন।   তথ্যসূত্র      বিষয়শ্রেণী:১৭৩৯-এ জন্ম বিষয়শ্রেণী:১৮০১-এ মৃত্যু বিষয়শ্রেণী:গানদেন ত্রিপা